Ziirinda >
Nɔnɔfeere-muso ka togola-sandon
Don dɔ la, fulamuso dɔ Bɔra ka dugutaa-sira Minɛ. Den b'a kɔ la an'a ka nɔnɔflen b'a 'kùn. A bɛ ka Taa nɔnɔfeere la. An tùn bɛ samiɲɛ la. Fulamuso bɛ na Se kungo kolon dɔ 'kɔnɔ waati min na, san Fìnna tɛ. Fulamuso tɛ ni dugu ʃi ye o yɔrɔ la yen. Sanfin Nàna Wuli tuma min na, o Bɛnna ni fulamuso seli ye foro dɔ ma sira kan yen. Komin togo dɔ jɔlen tùn bɛ o foro la, fulama ko payi k'ale ye sandonyɔrɔ Sɔrɔ o ye. A Farala ka Taa Dòn togo in 'kɔnɔ. Ale Dònna togo 'kɔnɔ k'a Sɔrɔ kungofɛn dɔw tùn bɛ yen kaban. Nka Ala ni ale ka balaka-balaka fɛ ani dìbi bonyako jugu fɛ togo la, ale ma kungofɛn ninnu Ye.
San Tora ka Nà. San bɛ Mɛgɛru. San bɛ ka Pɛrɛn. San in pɛrɛnkan Nàna togo kɔnɔfɛnw ja Bɔ sanko nɔnɔfeerela kɔladen. Den Nàna kasi Dabɔ san mankan 'kɔrɔ. Fulamuso y'i ka nɔnɔfeere-galamanin Tà ka nɔnɔ dɔ Soli ko a b'o Di den ma k'o Naani. Jaa fumlmuso fana jɔyɔrɔ ni warabilen jɔyɔrɔ bɛ ɲɔgɔn kɛrɛ fɛ togo 'kɔnɔ. Sani galama nɔnɔma ka Tlen den da ma muso kɔ la, o Taara Bɛn warabilen kùn cɛmancɛ ma dìbi la. Fulamuso kɔnin 'bolo ale bɛ ka nɔnɔ Dòn den 'da. Ale Tora ka nɔnɔ in Sugusugu warabilen kùn na. O ni sanpɛrɛnko jugumanba dɔ Bɛnna. A Kɛra walabilen 'ɲɛ na ko nin yɛrɛ ye sanpɛrɛn jiginnen ye ale kan. Warabilen y'i Pan ka mankan Bɔ ka Bɔ da fɛ. Kungosogow tɔw ja bɔko jugu fɛ, olu fana ye da Tan ka Bɔ ɲɔgɔn fɛ. Jaa kɔngɔ gannenba bɛ surukuba la togo 'kɔnɔ. Kungosogow kɛtɔ k'u Pan ka Bɔ sanji tɔnin na, suruku y'i Dɛn ka waraba ku kùn Sawu a da la k'o Tigɛ nink'o Kuru a kenken na. Sanji tɔnin 'kɔrɔ, kungosow ninnu Nàn'u Jɔ ka To ka u ka ɲɛgankow Lakali ɲɔgɔn ye. Warabilen y'i Kanto tɔw ma:
- Aw bɛɛ kùnna ka di o, sanpɛrɛn kisɛden min tùn Digi-digira ne kùn na dun.
Waraba fana Ko:
- Aw tɔw ʃi ka degun tɛ ne ta Bɔ o, n ko sanpɛrɛn nɛgɛden ye ne ku Tigɛ an bɔtɔ.
Surukuba yɛrɛ Sɔrɔla ka Dòn a ka ɲɛgan cogoya la k'o Лɛfɔ a tɔɲɔgɔnw ye. Komin a nalonnen dòn, a Ko:
- Foyi ma Kɛ aw tɔw la. N ko sanpɛrɛn nɛgɛden Nàna i Kari ne da 'kɔnɔ k'i Kuru yen. A' ɲɛ tɛ ne da fununen na o fɛ. Hali n tɛ Sela ka Kuma ka Лɛ a fɛ.
Surukuba y'o Fɔ yɔrɔ min, sogo tɔw Kabakoyara. Olu ko surukuba k'a nɛgɛden Bɔ u k'a Lajɛ n'a bɛ cogo min na. Jaa surukuba ye waraba ku kùn min Tigɛ, jaa o 'kan bɛ o de ma ko sanpɛrɛn nɛgɛden. A y'i da Waga yɔrɔ min na ka waraba ku in Bɔ k'o Bìn, o ni waraba ɲɛ ka Da o kan ʃi ma Kɔrɔya ʃi ye. Waraba fana y'i Jan ka bolokuru Jigin suruku bòlitɔ kukun na fo k'o Digi ka Jigin. Suruku Bòlila ka Taa sanji tɔ murumurunin 'kɔrɔ. Kabini waraba ka o bolokuru ye kukunjigin min Blà suruku la, o Kɛra surukuw taamasiɲɛ ye sa. E m'a Ye ko suruku kuyanfan ʃuulilen dòn k'a kùnyanfan Kɔrɔta. O ma Sɔrɔ dɔ wɛrɛ fɛ waraba ka bugɔli 'kɔ.
Blàdon : 2016-05-14 Yɛlɛmako laban : 2016-05-14
kin_Latn bam_Latn bam_Latn bam_Latn dyu_Latn dyu_Latn bam_Latn bam_Latn dyu_Latn bam_Latn bam_Latn